ગુજરાત માગદર્શક બન્યાના અનેક કિસ્સાઓ ભારતીય ઇતિહાસનાં પાનાઓમાં કંડારાયેલા છે. તાજેતરની રાજ્યસભાની ચૂંટણીમાં અને તેના પરિણામો આવા જ એક વધુ પ્રકરણના ઉમેરા સમાન છે. રાજ્યસભાની ચૂંટણીની જાહેરાત થઇ ત્યારથી જ તેના અનોખા 'રૂપ-રંગ' અને નવા-નવા ચીલાઓ ચાતરતો ઘટનાક્રમ દિવસે દિવસે રોમાંચક, ઉત્તેજક, વ્યૂહાત્મક અને ખંડનાત્મક પણ સાબિત થતો જતો હતો. એક તરફ ભારતીય જનતા પક્ષ હતો, જે યેન કેન પ્રકારે કોગ્રેસનાં અધિકારીની બેઠક છીનવી લઇને તેના મહત્વનાં સેનાપતિ કહી શકાય તેવા અહેમદ પટેલને હરાવવા એડી-ચોટીનું જોર લગાવી રાહ્યો હતો.ત્યારેબીજી તરફ કોંગ્રેસ પક્ષ હતો, જે સત્તાનાં જોરે વિપક્ષોને નેસ્તનાબૂદ કરવા સતત આગળ વધી રહ્યો ભાજપનાં સ્ટીમ રોલરની ગતિને બ્રેક લગાવવા અને પોતાનું અસ્તિત્વ ટકાવવા મરણીયો બન્યો હતો.